CELEX: 62011CN0531
Language: sk
Date: 2011-10-19 00:00:00
Title: Vec C-531/11: Návrh na začatie prejudiciálneho konania, ktorý podal Hessisches Landessozialgericht (Nemecko) 19. októbra 2011 — Angela Strehl/Bundesagentur für Arbeit Nürnberg

28.1.2012   
            
            
               SK
            
            
               Úradný vestník Európskej únie
            
            
               C 25/28
            
         
      Návrh na začatie prejudiciálneho konania, ktorý podal Hessisches Landessozialgericht (Nemecko) 19. októbra 2011 — Angela Strehl/Bundesagentur für Arbeit Nürnberg
      (Vec C-531/11)
      (2012/C 25/49)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Hessisches Landessozialgericht, Darmstadt
      
         Účastníci konania pred vnútroštátnym súdom
      
      
         Žalobkyňa: Angela Strehl
      
         Žalovaná: Bundesagentur für Arbeit Nürnberg
      
         Prejudiciálna otázka
      
      Má sa článok 68 ods. 1 prvá veta nariadenia Rady (EHS) č. 1408/71 (1) vykladať v tom zmysle, že príslušná inštitúcia štátu bydliska je pri výpočte dávok povinná zohľadniť aj zárobok, ktorý zamestnankyňa iná ako cezhraničná pracovníčka v zmysle článku 71 ods. 1 písm. b) bodu ii) nariadenia č. 1408/71 poberala počas svojho posledného zamestnania v inom členskom štáte, pokiaľ v členskom štáte bydliska nepokračuje v pracovnej činnosti a ako osoba hľadajúca prácu sa zaeviduje až 11 mesiacov po ukončení zamestnania v inom členskom štáte?
      
         (1)  Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva, v znení zmien a doplnení.